GLAM (kultur)

**GLAM** er et akronym for «Gallerier, Biblioteker, Arkiver og Museer», og refererer til kulturinstitusjoner med et oppdrag å gi tilgang til kunnskap. GLAM-er samler inn og vedlikeholder materiale til kulturarven i allmennhetens interesse. Som samlende institusjoner bevarer og gjør GLAM-er tilgjengelige primærkilder som er verdifulle for forskning] og forskere.

## Varianter av begrepet
I Norge betyr det oftest offentlige institusjoner, eller institusjoner som er finansiert med offentlige midler. Felles for disse er at de forvalter kultur og kulturarv, og har som mål å forvalte og formidle sine samlinger til beste for offentligheten.

Begrepet GLAM dukket opp da de ulike institusjonene begynte å innse at de hadde en del sammenfallende interesser, oppgaver og målsettinger. Dette ble spesielt åpenbart da de begynte å gjøre sine samlinger tilgjengelige i den digitale verden, og la ut kunst, bøker, dokumenter, gjenstander og lignende på Internett.

Versjoner av akronymet omfatter **GLAMR**, som legger til dokumenthåndtering, og den tidligere formen **LAM**, som ikke spesifiserte gallerier (ettersom de blir sett på som en delmengde av museer, eller potensielt forvekslet med kommersielle virksomheter der kunst kjøpes og selges). En annen form er **GLAMA**, som spesifiserer akademia, eller **GLEAM**, som legger til utdanning.

I Norge brukes begrepet «GLAM» i liten grad, derimot har man i en periode snakket om ABM-institusjoner: arkiv, bibliotek og museer; særlig i perioden 2003-10, da ABM-utvikling var statlig direktorat for slike oppgaver. 

## Historie

Som forkortelse har LAM vært i bruk siden 1990-tallet; det oppsto da disse institusjonene innså at oppdragene deres overlappet hverandre, noe som skapte behovet for en bredere gruppering av industrisektorer. Dette ble tydeligere da de la samlingene sine på nett, der kunstverk, bøker, dokumenter og gjenstander i praksis ble til «informasjonsressurser».

Det har vært hevdet at denne grupperingen er en tilbakevending til de opprinnelige formene for disse institusjonene, ved at de deler epistemologiske koblinger som dateres tilbake til *[[Museion]]* i Alexandria og fortsetter gjennom kuriositets- og raritetskabinetter samlet i tidligmoderne Europa. Over tid, etter hvert som samlingene utvidet seg, ble de mer spesialiserte, og oppbevaringen deres ble adskilt i henhold til informasjonsformer og typer brukere. Videre utviklet det seg i løpet av 1800- og 1900-tallet forskjellige profesjonelle foreninger og utdanningsprogrammer for hver type institusjon.

«Åpen GLAM» er et begrep som har blitt populært siden 2010 for å beskrive et nettverk for utveksling og samarbeid mellom kulturinstitusjoner som støtter åpen tilgang til deres digitaliserte samlinger. Arbeidet med å få GLAM-sektorsamlinger på nett har blitt støttet av organisasjoner som GLAM Peak i Australia og National Digital Forum i New Zealand.  hjelper kulturinstitusjoner med å dele sine fritt lisensierte ressurser gjennom samarbeidsprosjekter med Wikipedia-redaktører. Åpne GLAM- og åpne data-ressurser fra kulturarvssektoren brukes nå ofte i forskning, publisering og programmering, spesielt innen digital humanistisk forskning og undervisning.

## Forskning
Skeiv GLAM har dukket opp som et fokusområde innenfor feltet; for eksempel teoretiserer Robert Mills hvordan et skeivt museum kan se ut, ved å bruke skeiv teori for å konseptualisere det. Noen forskere kompliserer også arkiveringspraksisen til GLAM-institusjoner og søker å bedre representere den skeive opplevelsen innenfor disse institusjonene.

I de senere årene har biblioteker, arkiver og museer (LAM) utviklet seg raskt: de har digitalisert samlinger, blandet materialer og tatt på seg nye roller. Biblioteker kan drive debatter og utstillinger, arkiver tar for seg klima og sosial rettferdighet, og museer driver økonomisk og urban utvikling. Selv om disse endringene kan synes å presse LAM i ulike retninger, viser nyere forskning fokusert på Skandinavia at de faktisk konvergerer i formål og funksjon.

## Referanser


## Eksterne lenker
* 
*Library, Archive and Museum Collaboration, forskningsprosjekt av OCLC